Diari Oficial de la Generalitat Valenciana


Sumari del DOGV 7372, del 01-10-2014 (2014/8829)

Notificació del laude emés per la Junta Arbitral de Transports d'Alacant. Expedient número 008/14-A.
----------------------------------------------------------------------------------------------------

### Dades del document

Número de DOGV
:   7372

Data del DOGV
:   01-10-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/8829


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emés per la Junta Arbitral de Transports d'Alacant. Expedient número 008/14-A. [2014/8829]  
Luis Felipe Suárez Jorcano, president de la Junta Arbitral de Transports d'Alacant, manifesta que, d'acord amb el que establixen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Relax Sanitary, SL, que s'ha dictat un laude en l'expedient de referència i atés que no ha sigut possible la notificació per desconegut, ignorat parador o absència, es fa a través d'esta publicació, als efectes legals oportuns. El contingut íntegre del laude és el que es ressenya a continuació:  
  
«Tribunal. President: Luis Felipe Suárez Jorcano. Vocals: Francisco Ortiz Gutiérrez, Miguel García Navarro. Secretària vocal: Carolina Casal Asensio. Parts. Reclamant: Logística Omega, SL, representada per Anselmo José Sánchez Sáez. Reclamat: Relax Sanitary, SL, que no compareix a l'acte de la vista.  
Alacant, 18 de setembre de 2014, a les 10.00 hores, es constituïx la Junta Arbitral de Transports pels membres expressats al marge i amb l'assistència de les parts per a resoldre l'expedient 008/14-A, i es procedix a la realització de la vista oral respecte de la reclamació següent: impagament de ports. Incompareixença del demandat.  
  
Iniciada la vista oral pel president es procedix a comprovar la identitat de la part compareixent i la qualitat amb què intervé.  
A la part reclamada es va notificar la demanda i la citació a la vista per al dia 18 de setembre de 2014, per mitjà d'exposició en el tauler d'edictes de l'Ajuntament del seu últim domicili conegut, i la publicació de l'edicte en el Diari Oficial de la Comunitat Valenciana número 7357, de 10 de setembre de 2014, i que consta en l'expedient.  
  
Concedida la paraula a la reclamant, esta deixa basada la seua reclamació en els antecedents de fet següents:  
1. Es ratifica en tots els motius de la seua demanda i manifesta que, com a conseqüència de les relacions comercials existents entre les parts, la reclamant va contractar amb la reclamada la realització de diversos servicis de transport nacional amb càrrega o destinació a Elx (Alacant). Els servicis es realitzen sense cap incidència, i es presenten a cobrament la factura número 13/1345, de 15 d'octubre de 2013, per un import de 1.796,86 euros, la factura número 13/1419, de 31 d'octubre 2013, per un import de 1.695,84 euros, i la factura número 13/1277, de 30 de setembre de 2013, per un import de 1.083,70 euros.  
Una vegada realitzades diverses gestions per al cobrament d'estes, no s'ha aconseguit cobrar l'import total del deute, per això s'interposa esta demanda, amb la sol·licitud que, una vegada que siga reconegut el seu dret, es condemne la reclamada al pagament de la quantitat de 6.786,91 euros.  
No hi ha més al·legacions i havent sigut debatuda la demanda, es dóna per conclosa la vista.  
S'apliquen els fonaments jurídics següents:  
1. La competència territorial de la Junta, de la qual res s'al·lega, està determinada en els articles 6 i 7.2 del Reglament de la LOTT (Reial Decret 1211/1990).  
2. La submissió, ja que la contractació es realitza entre dos empreses ubicades a Espanya, està determinada de conformitat amb l'article 38.1 de la Llei 16/1987, de 30 de juliol, d'Ordenació dels Transports Terrestres, d'acord amb la redacció donada a este per l'article primer, punt quinze de la Llei 9/2013, de 4 de juliol, que la modifica: «es presumirà que hi ha el referit acord de sotmetiment a l'arbitratge de les juntes sempre que la quantia de la controvèrsia no excedisca de 15.000,00 euros i cap de les parts que intervenen en el contracte hagen manifestat expressament a l'altra la seua voluntat en contra abans del moment en què s'inicie o haguera d'haver-se iniciat la realització del servici o activitat contractat».  
3. De les manifestacions realitzades en la vista es deduïx que, efectivament, els ports que són reclamats en esta demanda i les factures dels quals consten adjuntes a esta van ser realitzats, la qual cosa determina el dret al cobrament per part de la reclamant.  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels seus membres, dicta el laude següent:  
Estimar la demanda, interposada per Logística Omega, SL, representat per Anselmo Sánchez Sáez contra Relax Sanitary, SL, ja que dels fets relatats, dels documents probatoris i de les declaracions efectuades s'establix, que una vegada realitzats els transports reclamats dins de les condicions contractuals convingudes ha de ser abonat el seu import.  
  
Per tot això, Relax Sanitary, SL, haurà d'abonar a Logística Omega, SL, la quantitat de sis mil set-cents huitanta-sis amb noranta-un euros (6.786,91 ?).  
Contra este laude pot exercitar-se l'acció d'anul·lació davant de davant del Tribunal Superior de Justícia de la Comunitat Valenciana en el termini de dos mesos següents a la notificació, d'acord amb el que preveuen els articles del 40 al 43, els dos inclosos, de la Llei 60/2003, de 23 de desembre, d'Arbitratge.  
Amb independència del que s'ha exposat anteriorment, dins dels deu dies següents al de la notificació del laude podrà sol·licitar-se a esta Junta Arbitral la correcció, l'aclariment o el complement, d'acord amb l'article 39 de la Llei d'Arbitratge esmentada.  
Transcorreguts vint dies des de la notificació d'este laude a les parts, se'n podrà instar l'execució forçosa davant del Jutjat de Primera Instància d'Alacant, d'acord amb el que establixen els articles 44 i 45 de la Llei 60/2003, de 23 de desembre, d'Arbitratge, i el 548 de la Llei 1/2000, de 7 de gener, d'Enjudiciament Civil.»  
Els terminis mencionats de recursos continguts en el laude transcrit seran computables a partir de l'endemà de la publicació d'este edicte en el Diari Oficial de la Comunitat Valenciana.  
  
Alacant, 23 de setembre de 2014.- El president de la Junta Arbitral de Transports d'Alacant: Luis Felipe Suárez Jorcano.